
	Pozīcija
	Apraksts

	1. Mārketinga un koncepta mērķis
	Veicināt pieteikšanos studijām visos studiju līmeņos RTU jaunajās fakultātēs un universitātes ekosistēmā ietilpstošajās izglītības iestādēs (Olaines Tehnoloģiju koledža, Liepājas Jūrniecības koledža, Latvijas Jūras akadēmija; no 2024. gada marta - Liepājas Universitāte, no 2025.gada 1.aprīļa – Rēzeknes Tehnoloģiju akadēmija) – gan Rīgā, gan reģionālajos centros. 

Reklāmas kampaņai jākalpo arī kā zīmola imidža reklāmai, uzsverot RTU kā zinātnes universitāti un tās nozīmīgo lomu inovāciju radīšanā, kā arī ieguldījumu Latvijas tautsaimniecības attīstībā. Tai jāskaidro inženierzinātnes un to sasaisti ar inovācijām un dažādām iespējām darba tirgū (inovatori, uzņēmumu veidotāji, inženieri/darbinieki gan lielos, gan startup uzņēmumos).

Tāpat arī jāņem vērā RTU misija, vīzija un vērtības. Pēc pieprasījuma Pretendentam tiks nosūtīta SKDS veiktā sabiedriskās domas aptauja par RTU.

Zīmola solījums: kvalitatīva augstākā izglītība starptautiskā vidē - labākai un ilgtspējīgai nākotnei

Veidojot kampaņas koncepciju, jāņem vērā:
· RTU ar katru gadu piedāvā arvien plašākas studiju iespējas ne tikai inženierzinātnēs, bet arī sociālajās un humanitārajās zinātnēs
· RTU aktīvi mainās un strādā pie studiju kvalitātes uzlabošanas
· RTU piedāvā darba tirgū pieprasītas un nākotnes darba tirgum piemērotas profesijas
· Inovācijas ir viena no RTU pamatvērtībām, mērķis, kā arī ikdienas elements, Ķīpsalas studentu pilsētiņa kā izmēģinājuma vieta daudzām inovācijām
· Viena no RTU vērtībām – ilgtspēja un videi draudzīga domāšana
· RTU konkurenti ir ne tikai Latvijas augstskolas, bet arī citu Eiropas valstu izglītības iestādes


	2. Mērķa auditorija
	2.1 Pamatstudijas
   2.1.1 Primārā auditorija
· 16-22g.v. jaunieši  (vidusskolu un tehnikumu audzēkņi, kā arī tie, kas paņēmuši gap year)
    2.1.2 Sekundarā auditorija
· Vecāki
· Skolotāji
· Pamatskolas vecuma bērni (13-16.g.v)

2.2 Augstākā līmeņa studijas
· 23-40 g.v. RTU un citu augstskolu absolventi
  
2.3 Tālākizglītība
        • 35-60g.v. (B2C)
        • Lielo un vidējo uzņēmumu vadītāji, menedžeri (B2B)

	3. Iepriekšējais koncepts
	· Periods: 2021.g. pavasaris/vasara līdz 2023.g. ziema
· Sauklis: “Esi ar nākotni uz Tu! RTU”
· Reklāmas video risinājums


	4. Koncepta apjoms
	Darba uzdevums:
Izstrādāt:
1) radošo reklāmas konceptu 3 gadiem (līdz 2026.g. septembrim) atbilstoši RTU mērķiem, mūsdienīgiem risinājumiem un saskaņā ar konkrēto auditoriju interesēm un mediju lietošanas paradumiem,
2) vizuālos un skaņas elementus pirmā gada vasaras uzņemšanas kampaņai atbilstoši piedāvātajam konceptam.
3) konceptu sabiedrību iesaistošam vides objektam vai tehnoloģiskajam risinājumam (mākslīgā intelekta, papildinātās realitātes, digitālo ekrānu, 3D vai cits tehnoloģiski inovatīvs risinājums), paredzot, ka:
a. objekts vai risinājums katru gadu atšķiras (ietver 3 vides objektus vai tehnoloģiskos risinājumus)
b. objekts/risinājums tiek izvietots Rīgā un reģionos (Cēsis, Liepāja un Rēzekne)
c. objekts/risinājums piesaista sabiedrības uzmanību un mudina ar tā saturu dalīties saturu sociālajos tīklos vai veidot jaunu saturu, balstoties uz vides objektu/tehnoloģisko risinājumu
d. Potenciālās objekta/risinājuma tēmas: kosmoss, viedā nākotnes pilsēta, vides ilgtspēja un tehnoloģijas vai citas universitātes misijai un vērtībām atbilstošas tēmas 
e. Plānotās izmaksas objekta vai risinājuma izstrādei nedrīkst pārsniegt 10000 EUR (ieskaitot PVN)

Izstrādes laiks: līdz 2023. gada martam.

Izstrādājot radošo konceptu jāparedz:
1) RTU definētā korporatīvā grafiskā stila izmantošana kā pamats vizuālajiem materiāliem. Ar vizuālā stila grāmatu var iepazīties šeit,
2) komunikācija notiek latviešu valodā,
3) iespēja diferencēt pamatlīmeņa un augstākā līmeņa studiju reklāmas,
4) risinājums koncepta atsvaidzināšanai pēc pirmā gada uzņemšanas kampaņām,
5) esošā saukļa izmantošanas turpināšana vai jauna saukļa radīšana, kas būs adaptējams un viegli izmantojams dažādos mediju veidos (internetā, OOH, radio) un formātos, 
6) reklāmas materiālam dažādos kanālos jāsniedz vienots vēstījums
7) tālākizglītības kursu reklamēšanas iespējas piedāvātā koncepta ietvaros.

Kā minimums jāizstrādā šādi vizuālie un skaņas elementi vasaras uzņemšanas kampaņai:
1) Vizuālie pamatmateriāli reklāmai interneta vidē – max 15 sekundes, gan horizontāli (1920x1080 pix), gan kvadrāta (1200x1200 pix), gan vertikāli formāti (1080x1920 pix), kas ir gan statiska, gan kustīga versija (mp4);
2) Sauklis un tā variācijas, piemērotas Google Display Network limitiem
3) Koncepts uzmanību piesaistošam vides objektam vai tehnoloģiskajam risinājumam.

Izstrādātajiem dizainiem jānodod arī tā sauktie izejas faili. Ja video izveidei tiek lietoti kādi specifiski After Effect spraudņi (maksas vai bezmaksas), tad tiem jābūt pievienotiem izejas failiem, to lietošana Pasūtītājam nedrīkst radīt papildu izdevumus.


	5. 
	



Pretendents Tehniskajam piedāvājumam pievieno šādus pielikumus: 
1. Radošais koncepts un tā pamatojums – brīvā formā
2. Sauklis un tā pamatojums – brīvā formā
3. Vizuālā pamatmateriāla skice – interneta banera skice ar aprakstu (nepieciešamie formāti: 1920x1080; 1200x1200 un 1080x1920 pix. Mp4)
4. Reklāmas aktivitāšu piedāvājums izvēlētajos reklāmas kanālos -  uzskaitījums un aktivitāšu apraksts ar pamatojumu
5. Piedāvāto izstrādājamo vizuālo un skaņas elementu uzskatījums – saraksts brīvā  formā
6. Vides objekta/tehnoloģiskā risinājuma koncepts - brīvā formā, atspoguļojot plānotās izstrādes izmaksas

